2002D0371 — HU — 03.04.2007 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (2002. május 15.) a textiltermékekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint az 1999/178/EK határozat módosításáról (az értesítés a C(2002) 1844. számú dokumentummal történt) (EGT vonatkozású szöveg) (2002/371/EK) (HL L 133, 18.5.2002, p.29)

Módosította:









▼B

A BIZOTTSÁG HATÁROZATA

(2002. május 15.)

a textiltermékekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint az 1999/178/EK határozat módosításáról

(az értesítés a C(2002) 1844. számú dokumentummal történt)

(EGT vonatkozású szöveg)

(2002/371/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre ( 1 ) és különösen annak 4. cikkére és 6. cikkének (1) bekezdésére, mivel: (1) Az 1980/2000/EK rendelet előírja, hogy az ökocímkét olyan terméknek lehet odaítélni, amelynek tulajdonságai környezetvédelmi szempontból jelentős javulást tesznek lehetővé. (2) Az 1980/2000/EK rendelet előírja, hogy az ökocímke kritériumait termékcsoportonként kell meghatározni. (3) Az 1980/2000/EK rendelet azt is előírja, hogy az ökocímke-kritériumok, valamint a kritériumokhoz kapcsolódó értékelési és ellenőrzési követelmények felülvizsgálatát az egyes termékcsoportokra meghatározott érvényességi időszak lejárta előtt, kellő időben kell elvégezni, és a felülvizsgálat eredménye a meghosszabbításra, a visszavonásra vagy a módosításra vonatkozó javaslat. (4) A piaci fejlemények figyelembevételével szükségszerű azoknak az ökológiai kritériumoknak a felülvizsgálata, amelyeket a textiltermékekre vonatkozó, a közösségi ökocímke odaítélésével kapcsolatos ökológiai kritériumok meghatározásáról szóló, 1999. február 17-i 1999/178/EK bizottsági határozat ( 2 ) állapított meg. Ugyanakkor módosítani kell a fenti határozatnak a 2001/831/EK bizottsági határozattal ( 3 ) meghosszabbított érvényességi idejét. (5) Egy új, az e termékcsoportra vonatkozó ökológiai kritériumokat meghatározó, ötéves időtartamra érvényes bizottsági határozatot kell elfogadni. (6) Egy korlátozott, legfeljebb 12 hónapig terjedő időszakban, mind az e határozat által megállapított új kritériumoknak, mind pedig az 1999/178/EK határozat által megállapított kritériumoknak egyidejűleg érvényesnek kell lenniük, hogy azon vállalkozások számára, amelyek az e határozat hatálybalépését megelőzően kapták meg vagy kérelmezték az ökocímke odaítélését termékeikre, elegendő idő álljon rendelkezésre termékeik átalakítására, hogy azok megfeleljenek az új kritériumoknak. (7) Az e határozatban előírt rendelkezések az 1980/2000/EK rendelet 13. cikke alapján létrehozott Európai Unió ökocímke-bizottsága kritériumtervezetén alapulnak. (8) Az e határozatban előírt rendelkezések összhangban vannak az 1980/2000/EK rendelet 17. cikke alapján létrehozott bizottság véleményével, mivel: ELFOGADTA EZT A HATÁROZATOT:







1. cikk

A közösségi ökocímkének az 1980/2000/EK rendelet alapján történő odaítéléséhez a textiltermékeknek a 2. cikkben meghatározott „textiltermékek” termékcsoportba kell tartozniuk, és meg kell felelniük az e határozat mellékletében meghatározott ökológiai kritériumoknak.

2. cikk

A „textiltermékek” termékcsoport az alábbiakból áll:

Textilruházat és kiegészítők: ruházat és kiegészítők (mint például zsebkendők, sálak és kendők, táskák, bevásárlótáskák, hátizsákok, övek stb.), amelyek legalább 90 tömegszázalékban tartalmaznak textilszálakat;

Lakástextilek: beltéri használatra szánt textiltermékek, amelyek legalább 90 tömegszázalékban tartalmaznak textilszálakat. Nem tartoznak ide a fal- és padlóburkolatok;

Szálak, fonalak és szövetek: textilruházathoz és kiegészítőkhöz, vagy lakástextilekhez történő felhasználásra.

A „textilruházat és kiegészítők” és a „lakástextilek” esetében a pelyhet, tollat, membránt és bevonatot nem kell figyelembe venni a textilszálak százalékos arányának meghatározásakor.

3. cikk

Adminisztratív célra a termékcsoporthoz rendelt kódszám: „016”.

4. cikk

Az 1999/178/EK határozat 3. cikke helyébe a következő szöveg lép:

„A termékcsoport meghatározása és a termékcsoportra megadott ökológiai kritériumok 2003. május 31-ig érvényesek.”

▼M1

5. cikk

A „textiltermékek” termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2008. május 31-ig érvényesek.

▼B

6. cikk

Ennek a határozatnak a tagállamok a címzettjei.









MELLÉKLET

KERETRENDSZER

A kritériumok célja

Ezek a kritériumok különösen a textilgyártás legfontosabb folyamataihoz – ideértve a szálgyártást, fonást, szövést, kötést, fehérítést, színezést és appretálást – kapcsolódó vízszennyezés csökkentésének elősegítésére irányulnak.

A kritériumokat úgy állapítják meg, hogy az elősegítse az alacsonyabb környezeti hatással rendelkező textiltermékek címkézését.

Értékelési és ellenőrzési követelmények

Az adott értékelési és ellenőrzési követelmények mindegyik kritériumnál fel vannak tüntetve.

Amennyiben a kérelmezőnek a kritériumnak való megfelelés igazolására nyilatkozatokat, dokumentációkat, vizsgálati jegyzőkönyveket vagy egyéb bizonyítékot kell benyújtania, ezek természetesen származhatnak a kérelmezőtől és/vagy annak beszállítóitól stb.

Szükség esetén az egyes kritériumoknál feltüntetettektől eltérő vizsgálati módszerek is alkalmazhatóak, amennyiben azoknak a megadottakkal való egyezését a kérelmet elbíráló, eljárásra jogosult szerv elfogadta.

Az a funkcionális egység, amelyre az input és az output mennyiségeknek vonatkozniuk kell, 1 kg tömegű normál állapotú textiltermék (65 % ± 2 % relatív páratartalom és 20 °C ± 2 °C; ezeket a feltételeket az ISO 139 Textíliák – standard környezetek kondicionáláshoz és vizsgálathoz szabvány határozza meg).

Szükség esetén az eljárni jogosult szervek további dokumentációt kérhetnek, és független ellenőrzéseket végezhetnek.

Az eljáró szervek számára ajánlott, hogy vegyék figyelembe az elismert környezetvédelmi vezetési rendszerek, pl. az EMAS vagy az ISO 14001 alkalmazását a kérelmek elbírálásánál, illetve az e mellékletben szereplő kritériumoknak való megfelelés folyamatos ellenőrzése során. (Megjegyzés: az ilyen környezetvédelmi vezetési rendszer alkalmazása nem követelmény.)

KRITÉRIUMOK

A kritériumok három fő kategóriára vannak osztva, amelyek a textilszálakra, a gyártási folyamatokra és vegyi anyagokra, illetve a használatra való alkalmasságra vonatkoznak.

TEXTILSZÁLAKRA VONATKOZÓ KRITÉRIUMOK

Ebben a fejezetben az akrilra, pamutra és egyéb természetes cellulóz magszálakra, elasztánra, len és egyéb háncsrostra, zsíros gyapjúra és egyéb keratinszálakra, mesterséges cellulózszálakra, poliamidra, poliészterre és polipropilénre vonatkozó szálspecifikus kritériumok kerülnek meghatározásra. Más olyan textilszálak, amelyek vonatkozásában nem állapítottak meg szálspecifikus kritériumokat, szintén megengedettek, az ásványi szálak, üvegszálak, fémszálak, szénszálak és egyéb szervetlen szálak kivételével.

Egy adott száltípusra az e fejezetben meghatározott kritériumoknak nem kell megfelelni abban az esetben, ha a kérdéses szál tömege a termék textilszálai összes tömegének kevesebb mint 5 %-a. Hasonlóképpen, abban az esetben sem kell megfelelni a kritériumoknak, amennyiben újrafeldolgozott szálakról van szó. Ebben az összefüggésben, az újrafeldolgozott szálak olyan szálak, amelyek kizárólag textil- vagy ruhakészítő üzemek szabászhulladékából, illetve a használatból visszakerült (textil- vagy egyéb) hulladékból származnak. Mindemellett azonban, a termék szálai legalább 85 tömegszázalékának meg kell felelnie a vonatkozó kritériumoknak, vagy újrafeldolgozott szálnak kell lennie.

Értékelés és ellenőrzés:

A kérelmezőnek részletes adatokat kell benyújtania a textiltermék összetételét illetően.

1. Akril

a) A szálelőállító üzemet elhagyó nyers szálak maradék akrilnitril-tartalma kisebb, mint 1,5 mg/kg. Értékelés és ellenőrzés: A kérelmező jegyzőkönyvet nyújt be a következő módszerrel végzett vizsgálatról: extrahálás forró vízzel, és kapilláris gáz-folyadék kromatográfiás mennyiség-meghatározás.

b) Az akrilnitril levegőbe történő kibocsátása (a polimerizáció alatt és a fonásra kész oldatig) éves átlagban kifejezve kevesebb, mint az előállított szál 1 g/kg-ja. Értékelés és ellenőrzés: A kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

2. Pamut és egyéb természetes cellulóz magszálak (ideértve a kapokot)

A pamut és az egyéb természetes cellulóz magszálak (a továbbiakban: pamut) nem tartalmazhatnak 0,05 ppm-nél többet az alábbi anyagok egyikéből sem (ahol a vizsgálati módszer érzékenysége lehetővé teszi): aldrin, captafol, klórdán, DDT, dieldrin, endrin, heptaklór, hexaklórbenzol, hexaklórciklohexán (minden izomer), 2,4,5-T, klórdimeform, klórbenzilát, dinoseb és sói, monokrotofosz, pentaklórfenol, toxafén, metamidofosz, metilparation, paration, valamint foszfamidon.

Ezt a kritériumot nem kell alkalmazni abban az esetben, amennyiben a gyapottartalom több mint 50 %-a biotermesztésű gyapot vagy ellenőrzött gyapot, vagyis amelyről egy független ellenőrző testület tanúsította, hogy a gyapot termesztése a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendelettel ( 4 ) összhangban történt.

Ezt a követelményt nem kell alkalmazni, ha olyan dokumentált bizonyítékot tudnak bemutatni, amely igazolja azon termelők személyazonosságát, akik a végtermékben felhasznált gyapot legalább 75 %-át állították elő, és e termelők arra vonatkozó nyilatkozatát, hogy a fent felsorolt anyagokat nem használták a szóban forgó gyapot előállítása során használt földeken vagy gyapotnövényeken, illetve nem alkalmazták magára a gyapotra.

Amennyiben a gyapot 100 %-a biotermesztésű, vagyis amelyről egy független ellenőrző testület tanúsította, hogy termesztése a 2092/91/EGK tanácsi rendeletben meghatározott termesztési és ellenőrzési követelményekkel összhangban történt, a kérelmező az ökocímke mellett feltüntetheti a „biotermesztésű gyapot” megjegyzést is.

A kérelmezőnek be kell nyújtania a biotermesztés igazolását vagy a termelők olyan igazolását, amely szerint a fenti anyagokat nem használták, vagy az alábbi módszerekkel végzett vizsgálatról szóló jegyzőkönyvet az adott esetnek megfelelően: US EPA 8081 A [szervesklór-peszticidek, ultrahangos vagy Soxhlet-extrahálás és apoláris oldószerek (izooktán vagy hexán)], 8151 A (klórozott herbicidek metanol alkalmazásával meghatározva), 8141 A (szerves foszforvegyületek) vagy 8270 C (félig illékony szerves vegyületek).

3. Elasztán

a) Szerves ónvegyületek nem használhatóak. Értékelés és ellenőrzés: A kérelmező írásban nyilatkozik arról, hogy a fenti vegyületeket nem használták.

b) Az aromás diizocianátok levegőbe történő kibocsátása a polimerizáció és a fonás során éves átlagban kifejezve az előállított szál vonatkozásában kevesebb mint 5 mg/kg. Értékelés és ellenőrzés: A kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

4. Len és egyéb háncsrostok (ideértve a kendert, a jutát és a ramit)

A lent és az egyéb háncsrostokat nem szabad medenceáztatással kinyerni, csak akkor, ha a medenceáztatásból származó szennyvizet kezelik, a KOI-nak és az összes szerves szén lenrost esetén legalább 75 %-os, lenvászon és egyéb rostszálak esetén legalább 95 %-os csökkentése céljából.

Értékelés és ellenőrzés:

Medenceáztatás alkalmazása esetén a kérelmező jegyzőkönyvet nyújt be a következő módszerrel végzett vizsgálatról: ISO 6060 (KOI).

5. Zsíros gyapjú és egyéb keratinszálak (ideértve a birka-, teve-, alpaka- és kecskegyapjút)

a) A következő anyagok teljes tartalma nem haladhatja meg a 0,5 ppm-et: γ-hexaklórciklohexán (lindane), α-hexaklórciklohexán, β-hexaklórciklohexán, δ-hexaklórciklohexán, aldrin, dieldrin, endrin, p, p'-DDT, p, p'-DDD.

b) A következő anyagok teljes tartalma nem haladhatja meg a 2 ppm-et: diazinon, propetamfosz, klórfenvinfosz, diklórfention, klórpirifosz, fenklórfosz.

c) A következő anyagok teljes tartalma nem haladhatja meg a 0,5 ppm-et: cypermetrin, deltametrin, fenvalerát, cihalotrin, flumetrin.

d) A következő anyagok teljes tartalma nem haladhatja meg a 2 ppm-et: diflubenzuron, triflumuron. Ezeket (az a), b), c) és d) pontban részletezett és külön kezelendő) követelményeket nem kell alkalmazni, ha dokumentált bizonyíték mutatható be, amely igazolja azoknak a termelőknek a kilétét, akik a szóban forgó gyapjú- vagy keratinszálak legalább 75 %-át állították elő, csatolva ezeknek a termelőknek a nyilatkozatát arra vonatkozóan, hogy a fent felsorolt anyagokat az érintett legelőkön vagy állatokon nem használták. Értékelés és ellenőrzés az a), b), c) és d) pontokra: A kérelmező benyújtja a fenti dokumentációt, vagy egy jegyzőkönyvet az alábbi módszerrel végzett vizsgálatról: IWTO 59. vizsgálati eljárás tervezete.

e) A szennyvízcsatornába vezetett, mosásra használt szennyvizek KOI-mennyisége nem haladhatja meg a 60 g/kg zsírosgyapjú-mennyiséget, a szennyvizet az üzem területén kívül kell kezelni, hogy – éves átlagban kifejezve – legalább 75 %-os további KOI-tartalom-csökkenést érjenek el. Az üzem területén kezelt és felszíni vizekbe vezetett, mosásra használt szennyvizek KOI-mennyisége nem haladhatja meg az 5 g/kg zsírosgyapjú-mennyiséget. A felszíni vizekbe bocsátott szennyvíz pH-értékének 6 és 9 között (kivéve, ha a befogadó vizek pH-értéke ezen a tartományon kívül esik), hőmérsékletének pedig 40 °C alatt (kivéve, ha a befogadó víz hőmérséklete meghaladja ezt az értéket) kell lennie. Értékelés és ellenőrzés: A kérelmező benyújtja a vonatkozó adatokat, valamint a következő módszerrel végzett vizsgálatról készült jegyzőkönyvet: ISO 6060.

6. Mesterséges cellulózszálak (ideértve a viszkóz-, a lyocell-, az acetát-, a cupro- és a triacetátszálat)

a) A szálak AOX-tartalma nem haladhatja meg a 250 ppm-et. Értékelés és ellenőrzés: A kérelmező benyújtja a következő módszerrel végzett vizsgálatról készült jegyzőkönyvet: ISO 11480.97 (ellenőrzött égetés és mikrocoulometria).

b) A viszkózszálaknál a szálelőállítás során a feldolgozásból a levegőbe történő kénvegyület-kibocsátás kéntartalma éves átlagban kifejezve nem haladhatja meg a 120 g/kg előállított elemi szál értéket, valamint a 30 g/kg előállított vágott szál értéket. Ahol az adott üzemben mindkét típusú szálat előállítják, az összes kibocsátás nem haladhatja meg a megfelelő súlyozott átlagot. Értékelés és ellenőrzés: A kérelmező benyújtja az e kritériumnak való megfelelést igazoló, részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

c) A viszkózszálaknál az előállítási helyről a vízbe történő cinkkibocsátás éves átlagban kifejezve nem haladhatja meg a 0,3 g/kg-ot. Értékelés és ellenőrzés: A kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelősségi nyilatkozattal együtt.

d) A cuproszálaknál az üzem területéről távozó szennyvíz réztartalma éves átlagban kifejezve nem haladhatja meg a 0,1 ppm-et. Értékelés és ellenőrzés: A kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

7. Poliamid

A monomer előállítása során a levegőbe történő N2O-kibocsátás éves átlagban kifejezve nem haladhatja meg az 10 g/kg előállított poliamid-6-szál értéket, és az 50 g/kg előállított poliamid-6,6-szál értéket.

Értékelés és ellenőrzés:

A kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

8. Poliészter

a) A poliészterszálakban található antimonmennyiség nem haladhatja meg a 260 ppm-et. Amennyiben nem használnak antimont, a kérelmező az ökocímke mellett feltüntetheti az „antimonmentes” (vagy ezzel egyező) megjegyzést. Értékelés és ellenőrzés: A kérelmező nyilatkozatot nyújt be arra vonatkozóan, hogy antimont nem használtak, vagy benyújtja a következő módszerrel végzett vizsgálatról készült jegyzőkönyvet: atomabszorpciós spektrometriával történő meghatározás. A vizsgálatot a nyers szálon kell elvégezni mindennemű vizes kezelést megelőzően.

b) A poliészter polimerizációja során történő VOC-kibocsátás éves átlagban kifejezve nem haladhatja meg az 1,2 g/kg előállított poliésztergyanta mennyiséget. (A VOC minden olyan szerves vegyület, amelynek gőznyomása 293,15 K-on 0,01 kPa vagy annál magasabb, vagy ennek megfelelő illékonysággal rendelkezik a felhasználás egyedi körülményei között.) Értékelés és ellenőrzés: A kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

9. Polipropilén

Ólomalapú színezékek nem alkalmazhatók.

Értékelés és ellenőrzés:

A kérelmező írásban nyilatkozik arról, hogy ólomtartalmú színezékeket nem használtak.

A GYÁRTÁSI FOLYAMATOKRA ÉS VEGYI ANYAGOKRA VONATKOZÓ KRITÉRIUMOK

E fejezet kritériumait kell alkalmazni, az adott esetnek megfelelően, a termék előállításának minden szakaszára, ideértve a szálak előállítását is. Mindazonáltal elfogadott, hogy az újrafelhasznált szálak tartalmazhatnak olyan színezékeket vagy más anyagokat, amelyeket ezek a kritériumok kizárnak, de csak akkor, ha azok a szálak előző életciklusa alatt kerültek a szálba.

10. Szálak és fonalak segéd- és appretálószerei

a) Írezés: A fonalakra alkalmazott bármely írezőszer összetevőinek legalább 95 %-a (száraz tömegre vonatkoztatva) legyen megfelelő mértékben biológiailag lebontható vagy eltávolítható a szennyvíztisztító telepeken, vagy legyen újrafeldolgozható. Értékelés és ellenőrzés: Ebben az összefüggésben egy anyag akkor tekinthető „megfelelő mértékben biológiailag lebonthatónak vagy eltávolíthatónak”: — ha az OECD 301 A, OECD 301 E, ISO 7827, OECD 302 A, ISO 9887, OECD 302 B vagy az ISO 9888 módszer egyikének alkalmazásával vizsgálva 28 napon belül legalább 70 %-os lebomlást mutat, — ha az OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 vagy az ISO 14593 módszer egyikének alkalmazásával vizsgálva 28 napon belül legalább 60 %-os lebomlást mutat, — ha az OECD 303 vagy az ISO 11733 módszer egyikének alkalmazásával vizsgálva 28 napon belül legalább 80 %-os lebomlást mutat, — vagy olyan anyagoknál, amelyekre ezek a vizsgálati módszerek nem alkalmazhatóak: ha a biológiai lebontás vagy eltávolítás azonos szintjét igazoló bizonyítékot mutatnak be. A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, illetve az összes írezőszer e kritériumnak való megfelelésére vonatkozó nyilatkozatokat.

b) Az első fonáshoz használt fonásioldat-adalékok, fonási adalékanyagok és készítmények hatóanyagai (ideértve a kártolási olajakat, fonási appretúrákat és kenőanyagokat): Az összetevők (száraz tömegre vonatkoztatva) legalább 90 %-ának megfelelő mértékben biológiailag lebonthatónak vagy szennyvíztisztító telepeken eltávolíthatónak kell lennie. Ez a követelmény nem vonatkozik a második fonáshoz használt segédanyagokra (fonási kenőanyagokra, nedvesítőszerekre), fonóolajokra, orsó- és cérnaolajokra, viaszokra, kötési olajokra, szilikonolajokra és szervetlen anyagokra. Értékelés és ellenőrzés: A „megfelelő mértékben biológiailag lebontható vagy eltávolítható” jelentése a fenti a) pontban megállapítottak szerinti. A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, illetve az adalék- vagy a segédanyag e kritériumnak való megfelelésére vonatkozó nyilatkozatokat.

c) A termék ásványolaj-tartalmának policiklikusaromásszénhidrogén(PAH)-tartalma nem érheti el az 1,0 tömegszázalékot. Értékelés és ellenőrzés: A kérelmező benyújtja a megfelelő dokumentációt, biztonsági adatlapokat, termékinformációs adatlapokat, illetve olyan nyilatkozatokat, amelyek vagy feltüntetik a policiklikusaromásszénhidrogén-tartalmat, vagy igazolják, hogy ásványi olajokat tartalmazó termékeket nem használtak.

11. Biocid vagy biosztatikus termékek

a) A klórfenolok (azok sói és észterei), PCB-k és szerves ónvegyületek nem használhatóak a termékek és félkész termékek szállítása és tárolása során. Értékelés és ellenőrzés: A kérelmező nyilatkozatot nyújt be arra vonatkozóan, hogy a fenti anyagokat vagy vegyületeket a szálakon, textilen és a végterméken nem használták. Amennyiben a nyilatkozatot ellenőrzik, az alábbi vizsgálati módszert és határértéket kell alkalmazni: adott esetben extrakció, ecetsavanhidriddel végzett derivativáció, elektronbefogásos detektorral rendelkező, kapilláris gáz-folyadék kromatográfiával történő meghatározás, 0,05 ppm határértékkel.

b) A biocid vagy biosztatikus termékek azért nem alkalmazhatóak a termékekre, hogy azok a termék felhasználási szakaszában aktívak legyenek. Értékelés és ellenőrzés: A kérelmező írásban nyilatkozik arról, hogy a fenti anyagokat nem használták.

12. Színezéklehúzás vagy depigmentáció

Nehézfémsó (a vas kivételével) vagy formaldehid színezéklehúzásra vagy depigmentációra nem alkalmazható.

Értékelés és ellenőrzés:

A kérelmező írásban nyilatkozik arról, hogy a fenti anyagokat nem használták.

13. Nehezítés

Cériumvegyületek nem használhatóak a fonál vagy a szálak nehezítése során.

Értékelés és ellenőrzés:

A kérelmező írásban nyilatkozik arról, hogy a fenti anyagokat nem használták.

14. Segédvegyszerek

Alkil-fenol-etoxilátok (APEO), lineáris alkilbenzol-szulfonátok (LAS), bisz(hidrogénezett faggyú-alkil) dimetil-ammónium-klorid (DTDMAC), disztearil-dimetil-ammónium-klorid (DSDMAC), di(keményített zsír) dimetil-ammónium-klorid (DHTDMAC), etilén-diamin-tetra-acetát (EDTA) és dietilén-triamin-penta-acetát (DTPA) nem használható és nem képezheti részét semmilyen felhasznált készítménynek vagy összetevőnek.

Értékelés és ellenőrzés:

A kérelmező írásban nyilatkozik arról, hogy a fenti anyagokat nem használták.

15. Mosószerek, lágyítószerek és komplexképző anyagok

Mindegyik vizes kezelést alkalmazó berendezésben az alkalmazott mosószerek, lágyítószerek és komplexképző anyagok legalább 95 tömegszázalékának megfelelő mértékben lebonthatónak vagy a szennyvíztisztító telepeken eltávolíthatónak kell lennie.

Értékelés és ellenőrzés:

A „megfelelő mértékben biológiailag lebontható vagy eltávolítható” jelentése a segéd- és appretálószerekre vonatkozó kritériumnál megfogalmazottak szerinti. A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, valamint az összes felhasznált mosószer, lágyítószer és komplexképző anyag e kritériumnak való megfelelését igazoló nyilatkozatokat.

16. Fehérítőszerek

Általánosságban a fehérítési folyamatban keletkezett szennyvízben található AOX-kibocsátás nem érheti el a 40 mg Cl/kg értéket. Az alábbi esetekben ez az érték nem érheti el a 100 mg C1/kg-ot:

— len és egyéb rostszálak,

— pamut, amelynek polimerizációs foka 1 800 alatt van, és amelyet fehér színű végtermékek előállítására szánnak.

Ez a követelmény nem vonatkozik a mesterséges cellulózszálak előállítására.

Értékelés és ellenőrzés: A kérelmező nyilatkozatot nyújt be arra vonatkozóan, hogy klórtartalmú fehérítőszereket nem használtak, vagy egy vizsgálati jegyzőkönyvet az alábbi módszerekkel végzett vizsgálatról: ISO 9562 vagy prEN 1485.

17. Színezékekben található szennyeződések

A felhasznált színezékekben található ionos szennyeződések mennyisége nem haladhatja meg az alábbi értékeket: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Az ezeknek a – kizárólag a szennyeződésekre vonatkozó – értékeknek való megfelelés ellenőrzése során nem kell figyelembe venni semmilyen olyan fémet, amely a színezékmolekula szerves részét képezi (például fémkomplex színezékek, egyes reaktív színezékek stb.).

A kérelmező megfelelőségi nyilatkozatot nyújt be.

18. Pigmentekben található szennyeződések

A felhasznált pigmentekben található ionos szennyeződések mennyisége nem haladhatja meg az alábbi értékeket: As 50 ppm; Ba 100 ppm; Cd 50 ppm; Cr 100 ppm; Hg 25 ppm; Pb 100 ppm; Se 100 ppm; Sb 250 ppm; Zn 1 000 ppm.

A kérelmező megfelelőségi nyilatkozatot nyújt be.

19. Krómsótartalmú pácszínezék

A krómsó tartalmú pácszínezék nem megengedett.

Értékelés és ellenőrzés: A kérelmező írásban nyilatkozik arról, hogy a fenti anyagot nem használták.

20. Fémkomplex színezékek

Amennyiben réz-, króm- vagy nikkelalapú fémkomplex színezékeket használnak:

a) Az olyan cellulózszínezés esetén, ahol a fémkomplex színezékek a színezési recept részét képezik, a (folyamatban) alkalmazott fémkomplex színezékek kevesebb mint 20 %-a kerülhet az (üzemi területen vagy az azon kívül található) szennyvíztisztító telepre. Minden olyan egyéb színezési folyamat esetén, ahol a fémkomplex színezékek a színezési recept részét képezik, a (folyamatban) alkalmazott fémkomplex színezékek kevesebb mint 7 %-a kerülhet az (üzemi területen vagy az azon kívül található) szennyvíztisztító telepre. Értékelés és ellenőrzés: A kérelmező nyilatkozatot nyújt be arra vonatkozóan, hogy a fenti anyagokat nem használták, vagy az alábbi módszerekkel végzett vizsgálatról szóló dokumentációt és vizsgálati jegyzőkönyvet: ISO 8288 réz és nikkel esetén; ISO 9174 vagy prEN 1233 króm esetén.

b) A kezelés után a vízbe történő kibocsátások nem haladhatják meg az alábbi értékeket: Cu 75 mg/kg (szál, fonál vagy szövet); Cr 50 mg/kg; Ni 75 mg/kg. Értékelés és ellenőrzés: A kérelmező írásban nyilatkozik arról, hogy a fenti anyagokat nem használták, vagy az alábbi módszerekkel végzett vizsgálatról szóló dokumentációt és vizsgálati jegyzőkönyvet: ISO 8288 réz és nikkel esetén; ISO 9174 vagy prEN 1233 króm esetén.

21. Azoszínezékek

Nem alkalmazhatóak olyan azoszínezékek, amelyek az alábbi aromás aminok bármelyikévé hasadhatnak:







4-aminobifenil (92–67–1) benzidin (92–87–5) 4-klór-o-toluidin (95–69–2) 2-naftil-amin (91–59–8) o-amino-azotoluol (97–56–3) 2-amino-4-nitrotoluol (99–55–8) p-klóranilin (106–47–8) 2,4-diaminoanizol (615–05–4) 4,4'-diaminodifenilmetán (101–77–9) 3,3'-diklórbenzidin (91–94–1) 3,3'-dimetoxibenzidin (119–90–4) 3,3'-dimetilbenzidin (119–93–7) 3,3'-dimetil-4,4'-diaminodifenilmetán (838–88–0) p-krezidin (120–71–8) 4,4'-metilén-bisz-(2-klóranilin) (101–14–4) 4,4'-oxidianilin (101–80–4) 4,4'-tiodianilin (139–65–1) o-toluidin (95–53–4) 2,4-diaminotoluol (95–80–7) 2,4,5-trimetilanilin (137–17–7) 4-aminoazobenzol (60–09–3) o-anizidin (90–04–0)

Értékelés és ellenőrzés:

A kérelmező írásban nyilatkozik arról, hogy a fenti színezékeket nem használták. Amennyiben ezt a nyilatkozatot ellenőrzik, az alábbi vizsgálati módszert és határértéket kell használni: a német B-82.02 módszert vagy a francia XP G 08-014 módszert, 30 ppm határértékkel. (Megjegyzés: a 4-aminoazobenzol jelenlétével kapcsolatban előfordulhatnak téves pozitív eredmények, ezért ezek ellenőrzése javasolt.)

22. Rákkeltő, mutagén vagy a fertilitást károsító színezékek

a) Az alábbi színezékek nem használhatóak: C. I. Basic Red 9 C. I. Disperse Blue 1 C. I. Acid Red 26 C. I. Basic Violet 14 C. I. Disperse Orange 11 C. I. Direct Black 38 C. I. Direct Blue 6 C. I. Direct Red 28 C. I. Disperse Yellow 3 Értékelés és ellenőrzés: A kérelmező írásban nyilatkozik arról, hogy a fenti színezékeket nem használták.

b) Nem használhatóak azok a színezékek vagy színezékkészítmények, amelyek az alkalmazás idején bármely, az alábbi R-mondatok (vagy azok kombinációja) alá sorolt vagy sorolható anyagokból 0,1 tömegszázaléknál többet tartalmaznak: R40 (rákkeltő hatása korlátozottan bizonyított), R45 (rákot okozhat), R46 (öröklödő genetikai károsodást okozhat), R49 (belélegezve rákot okozhat), R60 (a fertilitást károsíthatja), R61 (a születendő gyermekre ártalmas lehet), R62 (a fertilitásra ártalmas lehet), R63 (a születendő gyermeket károsíthatja), R68 (visszafordíthatatlan hatásokat okozhat). Ezeket az R-mondatokat a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv ( 5 ) és annak módosításai tartalmazzák. Értékelés és ellenőrzés: A kérelmező írásban nyilatkozik arról, hogy a fenti színezékeket nem használták.

23. Potenciálisan érzékenységet kiváltó színezékek

A következő, potenciálisan érzékenységet kiváltó színezékek csak abban az esetben alkalmazhatóak, ha a színezett szál, fonál vagy szövet izzadsággal (savas és lúgos) szembeni színtartósága legalább 4-es fokozatú:







C. I. Disperse Blue 3 C. I. 61505 C. I. Disperse Blue 7 C. I. 62500 C. I. Disperse Blue 26 C. I. 63305 C. I. Disperse Blue 35 C. I. Disperse Blue 102 C. I. Disperse Blue 106 C. I. Disperse Blue 124 C. I. Disperse Orange 1 C. I. 11080 C. I. Disperse Orange 3 C. I. 11005 C. I. Disperse Orange 37 C. I. Disperse Orange 76 (korábban Orange 37) C. I. Disperse Red 1 C. I. 11110 C. I. Disperse Red 11 C. I. 62015 C. I. Disperse Red 17 C. I. 11210 C. I. Disperse Yellow 1 C. I. 10345 C. I. Disperse Yellow 9 C. I. 10375 C. I. Disperse Yellow 39 C. I. Disperse Yellow 49

Értékelés és ellenőrzés:

A kérelmező írásban nyilatkozik arról, hogy a fenti színezékeket nem használták, vagy az alábbi módszerrel készült színtartósági vizsgálatról szóló vizsgálati jelentést nyújt be: ISO 105-E04 (savas és lúgos, összehasonlítás multi-fibre szövettel).

24. Halogénezett carrier poliészterhez

Halogénezett carrierek nem használhatóak.

Értékelés és ellenőrzés:

A kérelmező írásban nyilatkozik arról, hogy a fenti anyagot nem használták.

25. Nyomás

a) A felhasznált nyomópaszták nem tartalmazhatnak 5 %-nál több illékony szerves vegyületet (VOC: minden olyan szerves vegyület, amelynek gőznyomása 293,15 K-on legalább 0,01 kPa, vagy ennek megfelelő illékonysággal rendelkezik a felhasználás egyedi körülményei között). Értékelés és ellenőrzés: A kérelmező írásban nyilatkozik arról, hogy nyomást nem alkalmaztak, vagy a megfelelőséget igazoló dokumentációt és megfelelőségi nyilatkozatot nyújt be.

b) A plasztiszol-alapú nyomás nem engedélyezett. Értékelés és ellenőrzés: A kérelmező írásban nyilatkozik arról, hogy nyomást nem alkalmaztak, vagy a megfelelőséget igazoló dokumentációt és megfelelőségi nyilatkozatot nyújt be.

26. Formaldehid

A kész szövetben a szabad és részben hidrolizálható formaldehid mennyisége nem haladhatja meg a 30 ppm-et olyan termékekben, amelyek közvetlenül érintkezésbe kerülnek a bőrrel, illetve a 300 ppm-et minden egyéb termékben.

Értékelés és ellenőrzés:

A kérelmező írásban nyilatkozik arról, hogy formaldehid-tartalmú termékek nem kerültek felhasználásra, vagy benyújtja az alábbi módszerrel készült vizsgálatról szóló jegyzőkönyvet: EN ISO 14184-1.

27. Vizes kezelésből származó szennyvízkibocsátások

a) Vizes kezelést alkalmazó berendezésekből (a zsíros gyapjút zsírtalanító és a lenáztatók kivételével) származó szennyvizek (az üzemben vagy azon kívül végzett) kezelése utáni KOI-tartalma nem érheti el az éves átlagban kifejezett 25 g/kg értéket a felszíni vizekbe bocsátáskor. Értékelés és ellenőrzés: A kérelmező részletes dokumentációt és az ISO 6060 módszerrel készült vizsgálatról szóló, az e kritériumnak való megfelelést tanúsító jegyzőkönyvet, valamint egy megfelelőségi nyilatkozatot nyújt be.

b) Ha a szennyvizet az üzemben kezelik, és közvetlenül a felszíni vizekbe bocsátják ki, akkor a szennyvíz pH-értékének 6 és 9 között (kivéve, ha a befogadó vizek pH-értéke ezen a tartományon kívül esik), hőmérsékletének pedig 40 °C alatt (kivéve, ha a befogadó víz hőmérséklete meghaladja ezt az értéket) kell lennie. Értékelés és ellenőrzés: A kérelmező az e kritériumnak való megfelelést tanúsító dokumentációt és a vizsgálatról szóló jegyzőkönyveket, valamint egy megfelelőségi nyilatkozatot nyújt be.

28. Lángmentesítő anyagok

Nem használhatóak azok a lángmentesítő anyagok vagy készítmények, amelyek az alkalmazás idején bármely, az alábbi, a 67/548/EGK irányelv és annak módosításai szerinti R-mondatok (vagy azok kombinációja) alá sorolt vagy sorolható anyagokból 0,1 tömegszázaléknál többet tartalmaznak:

R40 (rákkeltő hatása korlátozottan bizonyított),

R45 (rákot okozhat),

R46 (öröklödő genetikai károsodást okozhat),

R49 (belélegezve rákot okozhat),

R50 (nagyon mérgező a vízi szervezetekre),

R51 (mérgező a vízi szervezetekre),

R52 (ártalmas a vízi szervezetekre),

R53 (a vízi környezetben hosszan tartó károsodást okozhat),

R60 (a fertilitást károsíthatja),

R61 (a születendő gyermekre ártalmas lehet),

R62 (a fertilitásra ártalmas lehet),

R63 (a születendő gyermeket károsíthatja),

R68 (visszafordíthatatlan hatásokat okozhat).

Ez a követelmény nem vonatkozik olyan lángmentesítő anyagokra, amelyek alkalmazásakor kémiai tulajdonságaik úgy változnak meg, hogy már nem sorolhatóak a fentebb felsorolt egyik R-mondat alá sem, illetve ahol a kezelt fonalon vagy szöveten a lángmentesítő kevesebb mint 0,1 %-a marad eredeti formájában az alkalmazás előtt.

Értékelés és ellenőrzés:

A kérelmező írásban nyilatkozik arról, hogy lángmentesítőket nem használtak, vagy megnevezi a felhasznált lángmentesítő anyagot, és benyújtja azok dokumentációját (mint például biztonsági adatlapok) és/vagy egy nyilatkozatot arra vonatkozóan, hogy ezek a lángmentesítő anyagok megfelelnek ennek a kritériumnak.

29. Zsugorodásgátló appretúrák

Halogénezett zsugorodásgátló anyagok vagy készítmények csak nyújtott gyapjúszalagokra alkalmazhatóak.

Értékelés és ellenőrzés:

A kérelmező írásban nyilatkozik arról, hogy zsugorodásgátló anyagokat vagy készítményeket nem használtak (kivéve a nyújtott gyapjú szalagok esetében történő felhasználást).

30. Kikészítőszerek

Nem használhatóak azok a kikészítőszerek vagy készítmények, amelyek az alkalmazás idején bármely alábbi, a 67/548/EGK irányelv és annak módosításai szerinti R-mondatok (vagy azok kombinációja) alá sorolt vagy sorolható anyagokból 0,1 tömegszázaléknál többet tartalmaznak:

R40 (rákkeltő hatása korlátozottan bizonyított),

R45 (rákot okozhat),

R46 (öröklödő genetikai károsodást okozhat),

R49 (belélegezve rákot okozhat),

R50 (nagyon mérgező a vízi szervezetekre),

R51 (mérgező a vízi szervezetekre),

R52 (ártalmas a vízi szervezetekre),

R53 (a vízi környezetben hosszan tartó károsodást okozhat),

R60 (a fertilitást károsíthatja),

R61 (a születendő gyermekre ártalmas lehet),

R62 (a fertilitásra ártalmas lehet),

R63 (a születendő gyermeket károsíthatja),

R68 (visszafordíthatatlan hatásokat okozhat).

Értékelés és ellenőrzés:

A kérelmező írásban nyilatkozik arról, hogy a fenti kikészítőszereket nem használták, vagy megnevezi a felhasznált kikészítőszereket, illetve benyújtja azok dokumentációját (mint például biztonsági adatlapok) és/vagy egy nyilatkozatot arra vonatkozóan, hogy ezek a kikészítőszerek megfelelnek ennek a kritériumnak.

31. Töltőanyagok

a) A textilszálakból álló töltőanyagoknak – a megfelelő esetben – meg kell felelniük a textilszálakra vonatkozó kritériumoknak (1–9.).

b) A töltőanyagoknak meg kell felelniük a „biocid vagy biostatikus termékekre” vonatkozó 11., illetve a „formaldehidre” vonatkozó 26. kritériumnak.

c) A töltőanyagok (pehely, toll, természetes vagy szintetikus szálak) mosására használt mosószereknek és egyéb vegyi anyagoknak meg kell felelniük a „segédvegyszerekre” vonatkozó 14., illetve a „mosószerek, lágyítószerek és komplexképző anyagokra” vonatkozó 15. kritériumnak. Értékelés és ellenőrzés: A kérdéses kritériumnál megadott módon.

32. Bevonatok, laminátok és membránok

a) A poliuretánból készült termékeknek meg kell felelniük a 3. kritériumnak a szerves ónvegyületekre vonatkozó a), valamint az aromás diizocianátok légkörbe történő kibocsátására vonatkozó b) pontjának. Értékelés és ellenőrzés: A kérdéses kritériumnál megadott módon.

b) A poliészterből készült termékeknek meg kell felelniük a 8. kritériumnak az antimon mennyiségére vonatkozó a), valamint a polimerizáció során történő VOC-kibocsátásra vonatkozó b) pontjának. Értékelés és ellenőrzés: A kérdéses kritériumnál megadott módon.

c) Bevonatok, laminátok és membránok nem készíthetők olyan plasztizálószerek vagy oldószerek felhasználásával, amelyek az alkalmazás idején bármely alábbi, a 67/548/EGK irányelv és annak módosításai szerinti R-mondatok (vagy azok kombinációja) alá vannak sorolva, vagy az alá sorolhatók: R40 (rákkeltő hatása korlátozottan bizonyított), R45 (rákot okozhat), R46 (öröklödő genetikai károsodást okozhat), R49 (belélegezve rákot okozhat), R50 (nagyon mérgező a vízi szervezetekre), R51 (mérgező a vízi szervezetekre), R52 (ártalmas a vízi szervezetekre), R53 (a vízi környezetben hosszan tartó károsodást okozhat), R60 (a fertilitást károsíthatja), R61 (a születendő gyermekre ártalmas lehet), R62 (a fertilitásra ártalmas lehet), R63 (a születendő gyermeket károsíthatja), R68 (visszafordíthatatlan hatásokat okozhat). Értékelés és ellenőrzés: A kérelmező írásban nyilatkozik arról, hogy a fenti plasztizálószereket vagy oldószereket nem használták.

33. Energia- és vízfelhasználás

A kérelmezőt arra kérik, hogy önkéntes alapon szolgáltasson részletes adatokat a fonásra, kötésre, szövésre és vizes kezelésre használt berendezések víz- és energiafelhasználásáról.

Értékelés és ellenőrzés:

A kérelmezőt arra kérik, hogy – önkéntes alapon – nyújtssa be a fenti adatokat.

A HASZNÁLATRA VALÓ ALKALMASSÁGRA VONATKOZÓ KRITÉRIUMOK

Az alábbi kritériumok a színezett fonálra, az elkészült szövet(ek)re vagy a végtermékre vonatkoznak, a megfelelően elvégzett vizsgálatokkal együtt.

34. Méretváltozás mosás és szárítás során

A méretváltozásra vonatkozó információt (%) fel kell tüntetni mind a tájékoztató (kezelési útmutató) címkén, mind pedig a csomagoláson és/vagy egyéb termékinformáció között, amennyiben a méretváltozások meghaladják:

— a 2 %-ot (lánc és vetülék) függönyök, illetve lehúzható és mosható bútorkárpit esetén,

— a 6 %-ot (lánc és vetülék) egyéb szőtt termékek esetében,

— a 8 %-ot (hosszúság és szélesség) egyéb kötött termékek esetében,

— a 8 %-ot (hosszúság és szélesség) frottíráruk esetében.

Ez a kritérium nem vonatkozik:

— szálakra és fonalakra,

— a „csak vegytisztítás” vagy ennek megfelelő címkével egyértelműen felcímkézett termékekre (amennyiben az ilyen termékek esetében ez a címkézés elfogadott gyakorlat),

— nem lehúzható és nem mosható bútorkárpitokra.

Értékelés és ellenőrzés:

A kérelmező jegyzőkönyvet nyújt be az alábbi módszerrel készült vizsgálatról: ISO 5077, az alábbi módosítással: három mosás a terméken megjelölt hőmérsékleten, mindegyik mosási ciklust követően szárítógépes szárítással – amennyiben a terméken más szárítási eljárást nem írnak elő –, a terméken megjelölt hőmérsékleten, mosási töltőtömeg (2 vagy 4 kg) a mosásra utaló jelzés szerint. Amennyiben bármelyik fenti határértéket átlépik, be kell nyújtani a termék címkéjének és csomagolásának és/vagy egyéb tájékoztatójának a másolatát.

35. Mosással szembeni színtartóság

A mosással szembeni színtartóságnak legalább 3–4-es fokozatúnak kell lennie a színváltozás és lefogás tekintetében.

Ez a kritérium nem vonatkozik a „csak vegytisztítás” vagy ennek megfelelő címkével egyértelműen felcímkézett termékekre (amennyiben az ilyen termékek esetében ez a címkézés elfogadott gyakorlat), sem a fehér termékekre, sem a színezett és nyomott termékekre, sem a nem mosható bútorkárpitokra.

Értékelés és ellenőrzés:

A kérelmező jegyzőkönyvet nyújt be az alábbi módszerrel készült vizsgálatról: ISO 105 C06 (perborát porral történő egyszeri mosás a terméken megjelölt hőmérsékleten).

36. (Savas, lúgos) izzadsággal szembeni színtartóság

A (savas és lúgos) izzadsággal szembeni színtartóságnak legalább 3–4-es fokozatúnak (színváltozás és lefogás) kell lennie.

A 3. fokozat azonban megengedhető az olyan szövetek esetében, amelyek sötét színűek (szabvány színmélység >1/1), és regenerált gyapjúból vagy több mint 20 % selyemből készültek.

Ez a kritérium nem vonatkozik a fehér termékekre, a színezett és nyomott termékekre, a bútorkárpitokra, a függönyökre vagy a hasonló, beltéri dekorációnak szánt textilekre.

Értékelés és ellenőrzés:

A kérelmező jegyzőkönyvet nyújt be az alábbi módszerrel készült vizsgálatról: ISO 105 E04 (savas és lúgos, multi-fibre szövettel összehasonlítva).

37. Színtartóság nedves dörzsöléssel szemben

A nedves dörzsöléssel szembeni színtartóságnak legalább 2–3-as fokozatúnak kell lennie. A 2-es fokozat megengedhető azonban az indigóval festett farmervászon tekintetében.

Ez a kritérium nem vonatkozik a fehér termékekre, sem a színezett és nyomott termékekre.

Értékelés és ellenőrzés:

A kérelmező jegyzőkönyvet nyújt be az alábbi módszerrel készült vizsgálatról: ISO 105 X12.

38. Színtartóság száraz dörzsöléssel szemben

A száraz dörzsöléssel szembeni színtartóságnak legalább 4-es fokozatúnak kell lennie.

A 3–4-es fokozat megengedhető azonban az indigóval festett farmervászon tekintetében.

Ez a kritérium nem vonatkozik a fehér termékekre, a színezett és nyomott termékekre, a függönyökre, valamint a hasonló, beltéri dekorációnak szánt textilekre.

Értékelés és ellenőrzés:

A kérelmező jegyzőkönyvet nyújt be az alábbi módszerrel készült vizsgálatról: ISO 105 X12.

39. Színtartóság fénnyel szemben

A bútorokra, függönynek vagy drapériának szánt szövetek esetén a fénnyel szembeni színtartóságnak legalább 5-ös fokozatúnak kell lennie. Minden egyéb termék esetében a fénnyel szembeni színtartóságnak legalább 4-es fokozatúnak kell lennie.

A 4-es fokozat megengedhető azonban akkor, ha a bútorokra, függönynek vagy drapériának szánt szövetek enyhén színezettek (szabvány színmélység < 1/12), és 20 %-nál több gyapjúból vagy egyéb keratinszálból, 20 %-nál több selyemből vagy 20 %-nál több lenből vagy egyéb rostszálból készültek.

Ez a kritérium nem vonatkozik a matrachuzatra, matracvédőkre és az alsóneműre.

Értékelés és ellenőrzés:

A kérelmező jegyzőkönyvet nyújt be az alábbi módszerrel készült vizsgálatról: ISO 105 B02.

40. Az ökocímkén megjelenő információ

Az ökocímke második rovatában a következő szöveg szerepel:

— csökkentett vízszennyezés

— veszélyes anyagok korlátozása

— az egész gyártási láncra kiterjedően

Értékelés és ellenőrzés:

A kérelmező benyújtja a termék csomagolásának címkével ellátott mintáját, valamint az e kritériumnak való megfelelésről szóló nyilatkozatot.